شنتو أو شنتوية Shinto (بـاليابانية: 神道): ديانة ظهرت و اتطورت في اليابان, ديانه الشنتو و اللى تركت أثر بالغ فى التفكير اليابانى ما انتشرتش زى الديانات التانيه. الديانه مالهاش تعاليم محدده و اللي خلاها تنفتح على العادات الدينية التانيه بدون ما تأثر فى خاصيتها و تأصلها الفريدين, طقوس الديانه بتتمارس فى اماكن اسمها اضرحه شنتو. الشنتو و التقاليد اللي بتلازمها كانت دايما متواجدة فى مظاهر الحياه اليوميه اليابانيه. من الصعب وصف الديانه الشنتويه لأنه و عكس كل الديانات التانيه مش معروف ليها مؤسس و لا معتقد بتقوم عليه و مش ممكن نعرفها الا عن طريق مجموعة من العادات و الممارسات. عبر التاريخ نشأت و اتطورت عدة فرق و طوايف بتدعى كلها انها بتنتمى لعقيده الشنتو الأوليه بس ما نجحوش بفرض نظرياتهم. بوابة اديان فيه فايلات فى تصانيف ويكيميديا كومونز عن: شنتو